**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 06.08.2024**

Ca urmare a solicitării depusă de **PEPTEA NICOLAE-GEORGE P.F.A** reprezentată de Peptea Nicolae-George, **p**entru proiectul **„Înființare plantație nuc”**, propus a se realiza în extravilanul comunei Topolog, județul Tulcea, Tarlaua 79, Parcela 491, sau identificat prin N.C. 46069**,** conform Certificatului de urbanism nr. 10 din 10.04.2024 emis de Primăria comunei Topolog, înregistrată la A.P.M Tulcea cu nr. 6763/09.05.2024, a depunerii Memoriului de prezentare înregistrat la A.P.M Tulcea cu nr. 9170/01.07.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr.49/2011, cu modificările și completările ulterioare;

Autoritatea competentă pentru protectia mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 30.07.2024, că proiectul **Înființare plantație nuc”**, propus a se realiza în extravilanul comunei Topolog, județul Tulcea, Tarlaua 79, Parcela 491, sau identificat prin N.C. 46069, **nu se supune evaluarii impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, *Anexa nr.2, la pct.1, lit. a) proiecte privind restructurarea proprietăților funciare rurale;*
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului;
3. proiectul propus **nu intră** sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:

* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

- proiectul propus **intră** sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect**

Prin proiect se propune realizarea următoarelor lucrări:

* Realizarea unei plantații de pomi fructiferi (nuci), pe o suprafață de 7 ha, din care 6,9 ha ocupată efectiv de plantație, cu o densitate de 250 pomi/ha ;
* Realizarea unui foraj de alimentare cu apă cu adâncimea de cca.60 m ;
* Realizarea unui rezervor tip lagună de înmagazinare a apei cu capacitatea de 500 mc ;
* Realizarea unei stații de pompare prevazută cu hidrofor și cu rezervor tampon-capacitate 3 mc, pentru nevoi gospodărești ;
* Realizarea unei statii de pompare și fertirigare, sistem complet (irigare prin picurare și fertilizare) ;
* Realizarea instalației de irigare prin picurare ;
* Realizare imprejmuire teren, cu perimetrul de 2 .255,81 m.

Se vor planta un numar de 1534 pomi și se vor achiziționa 1610 pomi – care să permită completarea golurilor (care se aproximează la cca.5%). Din punct de vedere al densității de plantare a pomilor, livada de NUC este de tip superintensiv, cu 250 pomi/ha

Supravegherea plantației se va realiza cu un sistem de iluminat și un sistem video.Pentru obținerea unor producții bune și pentru dezvoltarea corespunzatoare a plantației odată cu irigarea plantației se face și fertilizarea acesteia (fertirigare)

Coordonatele STEREO 70 pentru amplasamentul Forajului F1 - propus

|  |  |  |
| --- | --- | --- |
| X (long) | Y (Lat) | AMPLASAMENT |
| 379.401,408 | 762.901,408 | Amplasament foraj F1 |

Realizarea plantației de nuc va parcurge următoarele etape:

Pe suprafata de teren de 3,3 ha (care a fost anterior cultivată cu cătină), se vor efectua următoarele lucrări: defrișarea culturii și nivelarea solului***.***

***Pentru întreaga suprafață lucrările constau în:***

**Lucrări de pregătire a terenului prin**: scarificarea solului; fertilizarea solului prin administrarea la nivelul solului de îngrășaminte complexe NPK; dezinfectarea solului odată cu fertilizarea, in scopul distrugerii nematozilor și a altor dăunători prezenți în sol; pichetarea solului prin mijloace traditionale sau GPS; realizarea gropilor în locurile pichetate, mecanic cu tractorul cu burghiu.

**Pregatirea materialului saditor în vederea plantării**prinalegerea pomilor cu rădăcini bine dezvoltate. Rădăcinile se fasonează, după care se mocirlesc.

**Plantarea** *–* se va realiza toamna târziu sau primăvara devreme, soiurile se vor planta intercalat. Plantele se repartizează la gropi, ținând cont de schița de plantare în vederea realizării unei polenizări optime. După plantare se execută o copcă în care se administrează 10-20 l apă. Dacă plantarea se face toamna, plantele se mușuroiesc iar tulpinile se protejează contra rozătoarelor cu plasa din plastic ,,tip flex’’, folie din polietilena, carton, etc

**Instalarea sistemului de susținere și protecție antigrindină** *–* sistemul de susținere constă în folosirea unor tutori (care sa asigure o creștere corectă, erectă a pomilor) din lemn, de cca.5-6 cm în diametru; 1,8-2,0 m lungime, care se introduc în sol cca.30-40 cm. Vor fi necesari circa 1650 tutori.Sistemul de protecție antigrindină nu se va realiza, deoarece în zona Topolog, județul Tulcea fenomenul de grindină se produce foarte rar.

**Realizarea sistemului de irigare și fertilizare** *–* se va folosi sistemul de irigare prin microaspersiune cu un consum normat de apă mai mare, respectiv: 350-400 mc/ha, cu 3-5 udări, din luna mai până în august sau sistemul de irigare prin picurare, cu un consum normat de apă mai mic, respectiv udare 1-3 ore de picurare zilnică, din luna mai până în luna august.

**Efectuarea irigării plantației-** se vor achiziționa utilaje și echipamente necesare. Pompele se vor alimenta cu energie electrica de la panouri fotovoltatice sau grup electrogen . Astfel, se va achiziționa un sistem complet de irigare prin picurare, inclusiv pentru fertirigare, care se compune din: pompa și conexiune la sursa de apă (de la rezervoarele de apă tampon la capul control principal, inclusiv sorb/clapeta de sens); capul de control principal; conducta principală de aducțiune și fitingurile aferente; cap/capete de control secundare; conducte secundare si fitingurile aferente; liniile de picurare cu fitingurile necesare; sistemul de automatizare .

Pentru efectuarea lucrarilor agricole in livada se vor achizitiona utilajele necesare:

* Atomizor tractor
* Plug reversibil cu doua trupițe
* Generator electric
* Remorca trilaterala PRT de 3,5 mc, pentru nucifere
* Sistem de supraveghere video, cu energie solară
* Container-Sediu
* Un laptop IT

**Foraj alimentare cu apă**  cu adancimea de 60 m, care să permită prelevarea debitului de apă necesar din panza de apă subterană, de circa 1 l/s. Forajul va permite captarea orizontului acvifer din depozitele cuaternare loessoide cu o grosime de circa 15,0-20,0 m și din partea superioară alterată a șisturilor verzi.

**Rezervorul de înmagazinare apă - s**e propune realizarea unui rezervor de înmagazinare a apei extrasă din foraj, tip lagună, capacitate utilă cca.500 mc, apă care va fi folosită la irigarea plantaței de nuc. Din acest rezervor va fi alimentată instalația de fertirigare. Pentru consumul de apă pentru nevoi gospodăresși va fi realizată o stație de hidrofor cu rezervor tampon, capacitate 3,0 mc.

**Vecinătăți:**

* NORD – teren cu nr.cad.44289 și nr.cad.44296
* SUD – teren cu nr.cad.44201
* EST – teren cu nr.cad.44260
* VEST – teren cu nr.cad.44257

**Utilități**

**Alimentarea cu apă –** din foraj

**Evacuarea apelor uzate – a**pele uzate rezultate din zona administrativă se vor colecta într-un bazin vidanjabil cu capacitatea de 5 mc. Acesta va fi periodic vidanjat de o societate autorizata, pe baza de contract prestari servicii.

**Alimentare cu energie electrică:** alimentarea cu energie electrică se va asigura prin generator electric.

**Organizarea de șantier**

Organizarea de șantier se va realiza în incinta plantației pe terenul propus pentru implementarea proiectului. Pentru implementarea proiectului nu sunt necesare dotări speciale. Se va utiliza o platformă pietruită pentru depozitarea temporară a materialelor și o toaletă ecologică pentru personalul de execuție. Asigurarea necesarului de apă pentru personal se va realiza prin utilizarea apei potabile îmbuteliate. Organizarea de șantier va fi dotată cu pubele pentru colectarea selectivă a deșeurilor.

***b) Cumularea cu alte proiecte****:* nu este cazul

***c) Utilizarea resurselor naturale****:* resursele naturale folosite pentru realizarea prezentei investiții sunt: suprafața de teren de 7 ha teren categoria de folosință arabil.

***d) Cantitatea și tipurile de deșeuri generate/gestionate:***

Toate deșeurile generate în timpul lucrărilor de execuție, se vor colecta și depozita temporar în spațiu special amenajat, pe categorii de deșeuri și se vor preda către operatori autorizați pentru valorificare/eliminare. Se estimează următoarele sortimente de deșeuri produse în perioada de construcție:

|  |  |  |  |
| --- | --- | --- | --- |
| Denumire deșeu | Cod deșeu | Mod eliminare/valorificare deșeuri | Cantități/  lună |
| Pământ și pietre | 17.05.04 | Pamântul este utilizat în principal la sistematizarea amplasamentului. | Cca 2 mc |
| Deșeuri municipale amestecate | 20 03 01 | Eliminare prin societati autorizate | Cca 1 mc |
| Ambalaje de hârtie și carton | 15.01.01 | Valorificate prin societăți specializate | Cca 50 kg |
| Ambalaje din mase plastice | 15.01.02 | Valorificate prin societății specializate | Cca 50 kg |

Deșeurile menajere și cele reciclabile se vor depozita în containere tip europubelă care vor fi preluate de către operatorul de salubritate. Pentru deșeurile rezultate pe amplasament, constructorul va încheia contracte cu operatori economici autorizați pentru colectarea și reciclarea deșeurilor, respectând prevederile Legii nr. 17/2023 privind regimul deșeurilor.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* impact minor.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P Tulcea înregistrat la A.P.M Tulcea cu nr. 10403/25.07.2024, nu sunt observații asupra proiectului.

**2. Localizarea proiectului.**

**a) *utilizarea actuală și aprobată a terenurilor*:**

În conformitate cu Certificatul de urbanism nr. 10 din 10.04.2024 emis de către Primăriacomunei Topolog, județul Tulcea, folosința actuală a terenului situat în extravilan este arabil.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia:*** terenul arabil va fi utilizat în scopul realizării unei plantații de nuc.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul.
* *zone costiere și mediu marin* : nu este cazul;
* *arii naturale protejate de interes național, comunitar, inter*național: nu este cazul;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: nu este cazul;
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* conform punctului de vedere al Direcției Județene pentru Cultură Tulcea nr. 4303/15.07.2024 înregistrat la A.P.M Tulcea cu nr. 9904/15.07.2024 proiectul nu necesită avizul Direcției Județene pentru Cultură Tulcea.

**3) Tipurile si caracteristicile impactului potențial.**

**a) *Importanța și extinderea spațială a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact nesemnificativ asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu este de natură să determine efecte negative permanente pe termen mediu și lung. Se estimează că lucrarile vor avea un impact nesemnificativ asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul se va manifesta local pe perioada realizării lucrărilor de înființare a plantației și de realizare a lucrărilor de întreținere.

g) ***Cumularea impactului cu impactul altor proiecte existente și/sau aprobate***: nu este cazul.

**h) *Posibilitatea de reducere efectivă a impactului:***

La executarea lucrărilor în perioadele secetoase se vor utiliza pulverizatoare de apă împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II.** **Motivele pe baza cărora s-a stabilit neefectuarea evaluării adecvate**

Din analiza amplasamentului proiectului față de ANPIC, a rezultat că:

* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform Deciziei nr. 3897/PC/21.05.2024 a S.G.A Tulcea înregistrată la A.P.M Tulcea cu n. 7284/21.05.2024 proiectul nu necesită elaborarea Studiului de evaluare a Impactului asupra Corpurilor de Apă (SEICA). Conform punctului de vedere emis de S.G.A Tulcea nr. 5342/PC/12.07.2024 înregistrat la A.P.M Tulcea cu nr. 10050/17.07.2024, proiectul necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

Pentru proiect s-a obținut Avizul nr. ........

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574/87-Aer din zonele protejate. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
2. la efectuarea lucrărilor se vor umecta suprafețele în scopul reducerii emisiilor de praf;
3. șefii de şantier şi conducătorii tehnici vor lua şi alte măsuri care să conducă la buna desfăşurare a lucrărilor şi la recuperarea materialelor ce pot fi refolosite;
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. deșeurile rezultate în perioada de construcție vor fi gestionate conform prevederilor art. 49, alin. (9) și art.17, alin. (7) din OUG nr. 92/2021 privind regimul deșeurilor, cu modificările și completările ulterioare;
6. se interzice eliminarea oricaror tipuri de deșeuri care ar putea afecta calitatea solului;
7. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
8. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
9. titularii pe numele cărora au fost emise autorizaţii de construire şi/sau desfiinţări trebuie să raporteze anual A.P.M, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 cu modificările și completările ulterioare;
10. este interzisă incendierea oricărui tip de deşeu şi/sau substanţă sau obiect;
11. este interzisă îngroparea deşeurilor și eliminarea deşeurilor în afara spaţiilor autorizate.
12. se interzice abandonarea, aruncarea, precum şi ascunderea deşeurilor;
13. se interzice eliminarea, deţinerea, păstrarea deşeurilor în afara spaţiilor autorizate în acest scop;
14. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condițiile impuse prin certificatul de urbanism nr. 10 din 10.04.2024, emis de Primăria comunei Topolog;
8. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/06.08.2024